
Parlamentul României

Camera Deputaţilor

            Bucureşti, 25.02.2009                                                                                                           
        Pl -x. 5/2009
	Comisia pentru apărare, ordine

   publică şi siguranţă naţională

       Nr.32/65/03.02.2009

	 Comisia pentru administraţie publică,  amenajarea teritoriului şi echilibru ecologic
                       Nr. 26/39/12.02.2009


RAPORT COMUN
asupra proiectului de Lege privind aprobarea Ordonanţei de urgenţă a Guvernului nr. 152/2008 pentru modificarea
 Ordonanţei de urgenţă a Guvernului nr. 30/2007 privind organizarea şi funcţionarea Ministerului Internelor şi Reformei Administrative şi pentru înfiinţarea Fundaţiei „Colegiul Naţional de Afaceri Interne”

1. În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională şi Comisia pentru administraţie publică, amenajarea teritoriului şi echilibru ecologic, au fost sesizate spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 152/2008 pentru modificarea Ordonanţei de urgenţă a Guvernului nr. 30/2007 privind organizarea şi funcţionarea Ministerului Internelor şi Reformei Administrative şi pentru înfiinţarea Fundaţiei „Colegiul Naţional de Afaceri Interne”, trimis cu adresa PL-x 5 din 2 februarie şi înregistrat cu nr. 32/65 din 3 februarie 2009, respectiv nr.26/39 din 12 februarie 2009.  

Camera Deputaţilor este prima Camera sesizată, potrivit prevederilor art. 75 din Constituţia României, republicată, şi ale art.92 alin. (8), pct. 2 din Regulamentul Camerei Deputaţilor, republicat. 

  La întocmirea prezentului raport Comisiile au avut în vedere:

· avizul favorabil al Consiliului Legislativ, numărul  1402 din 10 noiembrie 2008.
· avizul favorabil al Comisiei juridice, de disciplină şi imunităţi, nr. 31/73 din 3 februarie 2009.

Ordonanţa de urgenţă supusă aprobării are ca obiect de reglementare modificarea Ordonanţei de urgenţă a Guvernului nr. 30/2007 privind înfiinţarea şi funcţionarea Ministerului Internelor şi Reformei Administrative, aprobată cu modificări prin Legea nr. 15/2008, în sensul reorganizării Inspectoratului de Aviaţie al Ministerului Internelor şi Reformei Administrative în Inspectoratul General de Aviaţie, precum şi înfiinţării Fundaţiei „Colegiului Naţional de Afaceri Interne”. 
În raport cu obiectul şi conţinutul său, proiectul de lege face parte din categoria legilor organice, potrivit art.73 alin. (3) lit. o) şi ale art. 118 alin. (2) şi (3) din Constituţia României, republicată.

În conformitate cu prevederile art. 61 şi ale art. 63 din Regulamentul Camerei Deputaţilor, republicat, cu modificările şi completările ulterioare, Comisiile au dezbătut acest proiect de lege în şedinţe separate. 
La dezbateri au participat în calitate de invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, domnul Radu Stancu, secretar de stat, şi domnii Cristian Făinis, Octav Teodorescu, Ovidiu Simina şi Damian Miclea, reprezentanţi ai Ministerului Administraţiei şi Internelor. 

La şedinţa Comisiei pentru apărare, ordine publică şi siguranţă naţională din 25 februarie 2009 au fost prezenţi 20 de deputaţi din totalul de 24 de membri, iar la şedinţa Comisiei pentru administraţie publică, amenajarea teritoriului şi echilibru ecologic, din 11 februarie 2009, au fost prezenţi 25 de deputaţi din totalul de 30 de membri ai comisiei. 

În urma dezbaterilor, Comisiile propun plenului Camerei Deputaţilor, cu majoritate de voturi pentru, adoptarea cu modificări a prezentului proiect de lege. 

Amendamente admise
	Nr. Crt.
	Text OUG nr. 152/2008
	Text propus de comisie
	Motivarea amendamentelor propuse



	1
	--------------
	LEGE

privind aprobarea Ordonanţei de urgenţă a Guvernului nr. 152/2008 pentru modificarea Ordonanţei de urgenţă a Guvernului nr. 30/2007 privind organizarea şi funcţionarea Ministerului Internelor şi Reformei Administrative şi pentru înfiinţarea Fundaţiei „Colegiul Naţional de Afaceri Interne”
	

	2
	--------------
	ARTICOL UNIC. – Se aprobă Ordonanţa de urgenţă a Guvernului nr. 152/2008 pentru modificarea Ordonanţei de urgenţă a Guvernului nr. 30/2007 privind organizarea şi funcţionarea Ministerului Internelor şi Reformei Administrative şi pentru înfiinţarea Fundaţiei „Colegiul Naţional de Afaceri Interne”, publicată în Monitorul Oficial al României, Partea I, nr. 769 din 17 noiembrie 2008, cu următoarea modificare:
	

	3
	 Art. I. - Ordonanţa de urgenţă a Guvernului nr. 30/2007 privind organizarea şi funcţionarea Ministerului Internelor şi Reformei Administrative, publicată în Monitorul Oficial al României, Partea I, nr. 309 din 9 mai 2007, aprobată cu modificări prin Legea nr. 15/2008, se modifică după cum urmează: 

   1. La articolul 13, alineatele (2) şi (3) vor avea următorul cuprins: 

   "(2) Structurile de ordine şi siguranţă publică din subordinea Ministerului Internelor şi Reformei Administrative sunt: Poliţia Română, Jandarmeria Română, Poliţia de Frontieră Română, Oficiul Român pentru Imigrări, Centrul de Cooperare Poliţienească Internaţională, Grupul Special de Protecţie şi Intervenţie «Acvila», Centrul Naţional de Administrare a Bazelor de Date privind Evidenţa Persoanelor, Oficiul Central de Stat pentru Probleme Speciale, Inspectoratul General de Aviaţie al Ministerului Internelor şi Reformei Administrative, Agenţia Naţională Antidrog şi Agenţia Naţională împotriva Traficului de Persoane. Aceste structuri au în compunere unităţi centrale de specialitate, care, după caz, în funcţie de nivelul de organizare, pot avea în subordine, la nivel teritorial, inspectorate, direcţii generale, direcţii, servicii, mari unităţi, unităţi şi/sau subunităţi operative, de instrucţie, medicale şi de învăţământ, precum şi de asigurare a acţiunilor şi suport logistic. 

   (3) Managementul integrat în domeniul ordinii şi siguranţei publice se realizează de Departamentul ordine şi siguranţă publică, structură operaţională fără personalitate juridică, care are în compunere Direcţia generală management operaţional, ca structură a aparatului central al Ministerului Internelor şi Reformei Administrative, precum şi de următoarele componente de ordine şi siguranţă publică subordonate ministerului: Poliţia Română, Jandarmeria Română, Poliţia de Frontieră Română, Oficiul Central de Stat pentru Probleme Speciale, Oficiul Român pentru Imigrări, Centrul de Cooperare Poliţienească Internaţională, Inspectoratul General de Aviaţie al Ministerului Internelor şi Reformei Administrative, Grupul Special de Protecţie şi Intervenţie «Acvila», Agenţia Naţională Antidrog, Agenţia Naţională împotriva Traficului de Persoane şi Centrul Naţional de Administrare a Bazelor de Date privind Evidenţa Persoanelor. Departamentul ordine şi siguranţă publică este condus de un secretar de stat, care este ajutat de un adjunct." 

   2. Articolul 23 va avea următorul cuprins: 

   "Art. 23. - (1) Se înfiinţează Inspectoratul General de Aviaţie, ca structură de specialitate în subordinea Ministerului Internelor şi Reformei Administrative, cu personalitate juridică, prin reorganizarea Inspectoratului de Aviaţie. 

   (2) Organizarea şi funcţionarea Inspectoratului General de Aviaţie al Ministerului Internelor şi Reformei Administrative se stabilesc prin ordin al ministrului."
	Nemodificat
	

	4
	Art. II. - În cuprinsul actelor normative în vigoare, denumirea Inspectoratul de Aviaţie al Ministerului Internelor şi Reformei Administrative se înlocuieşte cu denumirea Inspectoratul General de Aviaţie al Ministerului Internelor şi Reformei Administrative.
	Nemodificat
	

	5
	Art. III – (1) Prin derogare de la prevederile Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, se înfiinţează Fundaţia „Colegiul Naţional de afaceri Interne” a Ministerului Internelor şi Reformei Administrative, denumită în continuare Fundaţia, persoană juridică română, apolitică, fără scop patrimonial, de utilitate publică.
(2) Fundaţia are ca obiective principale: 

   a) promovarea, sprijinirea, dezvoltarea cercetării ştiinţifice şi academice, prin reunirea membrilor săi, a cadrelor didactice şi absolvenţilor Colegiului Naţional de Afaceri Interne din cadrul Academiei de Poliţie "Alexandru Ioan Cuza", în vederea continuării pregătirii în domeniul ordinii publice, securităţii şi apărării naţionale; 

   b) promovarea comunicării şi cooperării cu instituţii şi organizaţii interne şi internaţionale în vederea cunoaşterii şi dezvoltării valorilor culturale româneşti în domeniul ordinii publice, securităţii şi apărării naţionale. 

   (3) Sediul Fundaţiei este în incinta Academiei de Poliţie "Alexandru Ioan Cuza", care este situată în Aleea Privighetorilor nr. 1-3, sectorul 1, Bucureşti. 

   (4) Fundaţia îşi desfăşoară activitatea potrivit statutului propriu, care se aprobă prin ordin al ministrului internelor şi reformei administrative.  
	1. La articolul III, alineatul (1) se modifică şi va avea următorul cuprins:

„Art. III – (1) Prin derogare de la prevederile Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, se înfiinţează Fundaţia „Colegiul Naţional de afaceri Interne” a Ministerului Internelor şi Reformei Administrative, denumită în continuare Fundaţia, persoană juridică română, apolitică, fără scop patrimonial.” 

(Autor dl. dep. Doru-Claudian Frunzulică)
Nemodificat
	Fundaţia trebuie să funcţioneze şi să îşi dovedească utilitatea, înainte de a fi declarată de utilitate publică. Altfel ar fi discriminate fundaţii similare. 


	PREŞEDINTE,

Costică CANACHEU

 
	                                             PREŞEDINTE,

                                            Sulfina BARBU         
                                         

	SECRETAR, 

Eugen BĂDĂLAN
	                                          SECRETAR, 

                                             Attila KORODI

